Sausasis (ežeras)

Sausasis ežeras () – ežeras Sūduvos aukštumoje, Vakarų Sūduvos aukštumoje, šiaurės rytų Lenkijoje, Palenkės vaivadijoje, Suvalkų apskrityje, Suvalkų valsčiuje, Vygrių nacionaliniame parke. 

Tai distrofinis ežeras, kuris priklauso šalia esančių distrofinių ežerų grupei, kurios didžiausias ežeras yra Didžiojo Sausojo ežeras, į kurį įeina Vaškelio ir Maciejevskio ežerai, giliausias iš šių ežerų grupės yra Vandoleko ežeras - 15 m. Ežeras yra ovalo formos, nedidelis, susidaręs per paskutinį ledynmečio periodą. Ežerui būdinga pelkinė augalija, kurios didelę dalį sudaro samanos augančios iš ežero dugno centro iki pat kranto. Taip pat auga šios augalų rūšys: kupstinis švylys, Andromeda, spanguolė, apskritalapė saulašarė. Vietomis pakrantėse auga beržai ir pušys. 

Kai kur ežeras pereina į pelkę. Ežero vanduo yra tamsiai rudos spalvos dėl humuso, susidariusio iš aplinkinių medžių spyglių, šakų ir lapų. Toks humusas sukelia vandens rūgštėjimą (beveik nėra pH) ir trūksta kalcio bei mineralų. Taip pat šiam ežerui būdinga stratifikacija, kai ežero paviršiaus beveik neveikia vėjai dėl aplinkinių medžių ir augalų gausos. Vasarą vandens temperatūros skirtumas 1 m gylyje kartais svyruoja tarp 5-6 laipsnių Celsijaus. Nešvarus ir neskaidrus vanduo neleidžia augti vandens augalijai, 2 metrų gylyje yra labai mažai kalcio todėl negali gyventi moliuskai. Dėl labai rūgštaus vandens ežere beveik nėra žuvų.

Literatūra

 Marek Waśkiel: Wigierski Park Narodowy Praktyczny przewodnik. Warszawa: MULTICO Oficyna Wydawnicza Sp. z o.o., 2008 m. ISBN 978-83-7073-567-8.  
 Maciej Ambrosiewicz, Wiesława Malinowska, Michał Osewski, Lubosza Wesołowska, Zdzisław Zaborowski: Ścieżka edukacyjna "Jeziora" - przewodnik. Krzywe: Wigierski Park Narodowy, 2001 m. ISBN 83-88344-24-2.  
 S. Maciejewski: Po ziemi suwalskiej. Przewodnik turystyczny. Suwałki: Hańcza, 1994 m.

Nuorodos

 Aprašymas apie sausųjų ežerų grupę (lenk.)

Suvalkų apskrities ežerai
Suvalkų valsčius